বি-টাউনে কান পাতলেই এখন শোনা যাচ্ছে বিয়ের সানাই। অনুষ্কা-সোনমের পরে একে একে সাত পাকে বাঁধা পড়তে চলেছেন দীপিকা পাজুকোন ও প্রিয়ঙ্কা চোপড়া। খুব শীগগির আলিয়াও বিয়ের পিঁড়িতে বসবেন বলে খবর। কিন্তু বাকি থেকে গিয়েছেন এক জন— ক্যাটরিনা কাইফ।  
এক সময়ে ক্যাটরিনা কাইফ ও সলমন খানের জুটির ভক্ত ছিলেন অনেকে। তাই তাঁরা চান আবার এই জুটিকে পর্দার বাইরে একসঙ্গে দেখতে। কিন্তু ক্যাটরিনা কি তাই চান? 
‘কফি উইথ কর্ণ’-এর সিজন সিক্সে এসে এই প্রসঙ্গ তোলেন কর্ণ জোহর। কর্ণের কাউচে ক্যাটরিনার স্বতীর্থ ছিলেন বরুণ ধবন। কিন্তু সলমন প্রসঙ্গে পরিষ্কার করে কিছুই জবাব দেননি ক্যাট। বরং নতুন অভিনেতাদের মধ্যে এক অভিনেতাকে মনে ধরেছে ক্যাটরিনার। 
নতুন অবিনেতাদের মধ্যে কাকে পছন্দ, এই প্রশ্ন জিজ্ঞাসা করা হলে ক্যাট নাম নেন ভিকি কৌশলের। ক্যাট বলেন, তিনি ভিকি কৌশলের সঙ্গে কাজও করতে চান তিনি। এমনকী ক্যাট বলেন, ‘‘ভিকি আর আমাকে একসঙ্গে দেখতে ভাল লাগতে পারে।’’

ভিকি কৌশল। ছবি— ভিকির ফেসবুক
এই নিয়েও যথারীতি ক্যাটরিনার সঙ্গে মশকরা করেন কর্ণ ও বরুণ। 
প্রসঙ্গত, সম্প্রতি ‘রাজি’, ‘সঞ্জু’, ‘মনমরজিয়া’ ছবিতে অভিনয় করেছেন ভিকি কৌশল।